Marvel Television

Marvel Television oli Marvel Entertainmentin osasto The Walt Disney Companyn konsernissa. Osasto oli vastuussa näyteltyjen televisiosarjojen, animaatiosarjojen (Marvel Animationin kautta), sekä suoraan kotimedialle julkaistujen sarjojen toteuttamisesta. Osasto toimi yhteistyökumppaninaan toimivan ABC Studiosin toimipaikassa. Useimmat osaston toteuttamista televisiosarjoista sijoittuvat Marvel Cinematic Universeen, joka sijoittuu samaan jatkumoon Marvel Studiosin tuottamien elokuvien kanssa. Osasto oli kuitenkin tuottanut myös 20th Century Foxin kanssa Ryhmä-X:n sarjakuvista tuttuihin ilmiöihin perustuvia sarjoja kuten "Legion" ja "The Gifted". Lokakuussa 2019 Marvel Television uudelleenorganisoitiin Marvel Studiosin tytäryhtiöksi, kunnes kaksi kuukautta myöhemmin jälkimmäinen yhdistettiin osaksi sitä. Marvel Studios kuitenkin käyttää nykyään ”Marvel Televisionin” nimeä erillisenä brändinä ja tuotantonimikkeenä Disney+-sarjojensa julkaisun yhteydessä.
Tausta.
Marvel lisensoi muutaman hahmon televisiosarjaksi animaatiosarjojen menestyessä paremmin näyteltyjen sarjojen. "The Incredible Hulk" (1978–82) oli Marvelin ainut menestynyt näytelty televisiosarja, ja se kesti viiden tuotantokauden verran. Viimeinen sarja, "Blade", lopetettiin yhden Spike-kanavalla esitetyn tuotantokauden jälkeen.
Marvelin ensimmäiset televisiosarjalinsenssit Hämähäkkimiehelle olivat The Electric Companyn "Spidey Super Stories" -lyhyttarinat (1974–1977), CBS:n televisiosarja "The Amazing Spider-Man" (1977–1979), sekä Toein tokusatsu-tyylinen televisiosarja "Spider-Man" (1978–1979). "The Incredible Hulk" esitettiin CBS:llä vuodesta 1977 alkaen. "The Amazing Spider-Man" sai kohtuulliset katsojaluvut, mutta vuonna 1979 CBS lopetti sarjan, koska he eivät halunneet olla "sarjavakuvaverkko", ja heillä oli jo kolme sarjakuviin perustuvaa televisiosarjaa, päättäen jatkaa ainoastaan "The Incredible Hulkia", koska sillä oli parhaat katsojaluvut.
Vuonna 1978, Tohtori Oudosta tehtiin televisioelokuva "Tri Strange ja pahan voima" toimimaan pilottijaksona. Kapteeni Amerikasta tehtiin myös kaksi elokuvan pituista pilottijaksoa vuonna 1979, "Captain America" ja "Captain America II: Death Too Soon", mutta yhtäkään näistä ei toteutettu sarjaksi.
"The Incredible Hulkin" päätyttyä vuonna 1982, Marvel ei toteuttanut uusia näyteltyjä televisiosarjoja, ennen kuin "Hulkin paluu" ilmestyi vuonna 1988, alun erin suunniteltuna backdoor-pilotiksi Thorille. Lisäksi "The Trial of the Incredible Hulk" toimi backdoor-pilottina Daredevilille, ja "Hulkin kuolema" sai ensiesityksensä vuonna 1990.
Kolme suoraa pilottijaksoa toteutettiin 1990-luvulla, "Power Pack", "Generation X" ja "Nick Fury: Agent of S.H.I.E.L.D.", mutta yhtäkään näistä ei toteutettu sarjaksi. Marvel pärjäsi paremmin syndikoimalla oikeutensa 1990-luvun lopulla, ja 2000-luvun alussa televisiosarjoihin "Night Man" ja "Mutant X", joista ensimmäinen kesti kahden ja toinen kolmen tuotantokauden verran. 20th Century Fox nosti jälkimmäsestä oikeusjutun, koska heillä oli oikeudet Ryhmä-X:ään. "Blade: The Series" toteutettiin jatkoksi "Blade"-elokuvasarjalle vuonna 2006 ja se kesti vain yhden tuotantokauden verran.
Yhdistyminen Marvel Studiosiin.
Lokakuussa 2019 Marvel Studiosin johtaja Kevin Feige ylennettiin Marvel Entertainmentim luovaksi johtajaksi, jolloin hänen valvonnassaan olivat nyt Marvel Studiosin lisäksi myös Marvel Television ja Marvel Family Entertainment. Feigen ylennyksen myötä Loebin odotettiin eroavan asemastaan Marvel Televisionin johtajana kiitospäivään mennessä. 10. joulukuuta 2019 Marvel Televisionin kaikki televisiotuotanto siirrettiin Marvel Studiosille.
Marvel Studiosin tuotantonimikkeenä.
Toukokuussa 2024, Marvel Studios paljasti, että sen tulevat Disney+-sarjat tultaisiin julkaisemaan uudella ”Marvel Television”-bannerilla, erillisenä Marvel Television -osastosta, "Agatha All Alongista" alkaen. Tämä oli osa studion halua auttaa katsojia ymmärtämään, ettei heidän tarvinnut Marvel Cinematic Universen koko tarinan ymmärtämiseksi katsoa kaikkia projekteja, vaan että katsojat voisivat itse päättää mitä katsoa.
Tuotanto.
Sarjat.
Kaikki sarjat sijoittuvat Marvel Cinematic Universeen, ellei toisin ole ilmoitettu.